Jw erszamenn vnnd vorsichtigen etc. der stadt Abow etc. do wy borghermestare unnd ratmanne der stadt Reuel etc., dat vor vnsz irschinende [isz] Mathias Rassenberch, vnnser stadt borger, vnde hefft jn den bestenn wise etc. Mathiass Bredemunt, borgher tho Abow, affwezende, alzo jeghenwardich em gheuende vnnd vorlouende etc. van Jurghenn Assche, borghere dar suluest, xxij [mark] rigisk, de genante Matiass Resenberch etlikes medeshaluen hir in Reuel gheleuert van em noch to achter jss, jn fruntscop to esschende edder myt rechte to irfordernde to bomanende etc. wt in forma juris meliorj. Gheuen dess fredags na Martinj anno etc xiiij.